ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
ভারতে মোট টিকাকরণ ১৩.২৩ কোটি ছাড়িয়েছে
গত ২৪ ঘণ্টায় ২২ লক্ষেরও বেশি টিকার ডোজ দেওয়া হয়েছে
দেশে সুস্পষ্টভাবে মোট করোনায় আক্রান্তের ৬০ শতাংশই ৫টি রাজ্যে
দেশে গত ২৪ ঘণ্টায় ১.৭৮ লক্ষেরও বেশি রোগী সুস্থ হয়েছেন
নয়াদিল্লি, ২২ এপ্রিল, ২০২১
বিশ্বের বৃহত্তম টিকাকরণ অভিযানের অঙ্গ হিসাবে আজ পর্যন্ত দেশে মোট টিকাকরণ ১৩ কোটি ২৩ লক্ষ ছাড়িয়েছে। আজ সকাল ৭টা পর্যন্ত প্রাথমিক তথ্যানুযায়ী ১৩ কোটি ২৩ লক্ষ ৩০ হাজার ৬৪৪টি টিকার ডোজ দেওয়া হয়েছে। এর মধ্যে ৯২ লক্ষ ১৯ হাজার ৫৪৪ জন স্বাস্থ্য কর্মী প্রথম ডোজ এবং ৫৮ লক্ষ ৫২ হাজার ৭১ জন স্বাস্থ্য কর্মী দ্বিতীয় ডোজ পেয়েছেন। অন্যদিকে, করোনার বিরুদ্ধে লড়াইয়ে অগ্রভাগে থাকা ১ কোটি ১৬ লক্ষ ৩২ হাজার ৫০ জন কর্মী প্রথম ডোজ এবং ৫৯ লক্ষ ৩৬ হাজার ৫৩০ জন কর্মী দ্বিতীয় ডোজ পেয়েছেন। এছাড়াও, ৬০ বছরের বেশি বয়সী ৪ কোটি ৭৮ লক্ষ ৬৭ হাজার ১১৮ জন সুফলভোগী প্রথম ডোজ এবং ৫৭ লক্ষ ৬০ হাজার ৩৩১ জন সুফলভোগী দ্বিতীয় ডোজ পেয়েছেন। একইভাবে, ৪৫-৬০ বছর বয়সী ৪ কোটি ৪৪ লক্ষ ২৮ হাজার ৮৮৪ জন প্রথম ডোজ এবং ১৬ লক্ষ ৩৪ হাজার ১১৬ জন দ্বিতীয় ডোজ পেয়েছেন।
দেশে এখনও পর্যন্ত মোট টিকাকরণের ৫৯.২৫ শতাংশই সম্পন্ন হয়েছে ৮টি রাজ্যে। গত ২৪ ঘণ্টায় ২২ লক্ষেরও বেশি টিকাকরণ হয়েছে। টিকাকরণ অভিযানের ৯৬তম দিনে  ২২ লক্ষ ১১ হাজার ৩৩৪টি টিকার ডোজ দেওয়া হয়েছে। এর মধ্যে ১৫ লক্ষ ১ হাজার ৭০৪ জন সুফলভোগী প্রথম ডোজ এবং ৭ লক্ষ ৯ হাজার ৬৩০ জন সুফলভোগী দ্বিতীয় ডোজ পেয়েছেন।
দেশে গত ২৪ ঘণ্টায় নতুন করে কোভিডে আক্রান্তের সংখ্যা ৩ লক্ষ ১৪ হাজার ৮৩৫। মহারাষ্ট্র, উত্তর প্রদেশ, দিল্লি, কর্ণাটক, কেরল, ছত্তিশগড়, মধ্যপ্রদেশ, বিহার, গুজরাট ও রাজস্থান সহ ১০টি রাজ্যে আক্রান্তের হার ৭৫.৬৬ শতাংশ। মহারাষ্ট্রে একদিনেই আক্রান্ত হয়েছেন সর্বাধিক ৬৭ হাজার ৪৬৮ জন। উত্তর প্রদেশে আক্রান্তের সংখ্যা ৩৩ হাজার ১০৬। অন্যদিকে, দিল্লিতে একদিনেই আক্রান্ত হয়েছেন ২৪ হাজার ৬৩৮ জন। দেশে ১২টি রাজ্যে দৈনিক করোনায় আক্রান্তের রেখাচিত্র ঊর্ধ্বমুখী।
দেশে আজ সুস্পষ্টভাবে করোনায় আক্রান্তের সংখ্যা ২২ লক্ষ ৯১ হাজার ৪২৮, যা দেশে মোট আক্রান্তের ১৪.৩৮ শতাংশ। অবশ্য, গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ১ লক্ষ ৩৩ হাজার ৮৯০টি কমেছে। মহারাষ্ট্র, ছত্তিশগড়, উত্তর প্রদেশ, কর্ণাটক এবং কেরলে সুস্পষ্টভাবে মোট করোনায় আক্রান্তের হার ৫৯.৯৯ শতাংশ।
দেশে আজ পর্যন্ত কোভিডে সুস্থতার সংখ্যা ১ কোটি ৩৪ লক্ষ ৫৪ হাজার ৮৮০। জাতীয় স্তরে সুস্থতার হার ৮৪.৪৬ শতাংশ। গত ২৪ ঘণ্টায় আরোগ্যলাভ করেছেন ১ লক্ষ ৭৮ হাজার ৮৪১ জন।
জাতীয় স্তরে কোভিডে মৃত্যু হার আরও কমে বর্তমানে দাঁড়িয়েছে ১.১৬ শতাংশ। গত ২৪ ঘণ্টায় কোভিডে মৃত্যু হয়েছে ২ হাজার ১০৪ জনের। এর মধ্যে ১০টি রাজ্যে মৃত্যু হার ৮১.০৮ শতাংশ। মহারাষ্ট্রে একদিনেই সর্বাধিক ৫৬৮ জনের মৃত্যু হয়েছে। দিল্লিতে মারা গেছেন ২৪৯ জন।
দেশে ৯টি রাজ্য ও কেন্দ্রশাসিত অঞ্চলে গত ২৪ ঘণ্টায় কোভিডে মৃত্যুর খবর নেই। এই রাজ্য/কেন্দ্রশাসিত অঞ্চলগুলির মধ্যে রয়েছে – লাদাখ, সিকিম, মিজোরাম, লাক্ষাদ্বীপ, নাগাল্যান্ড, আন্দামান ও নিকোবর দ্বীপপুঞ্জ, অরুণাচল প্রদেশ প্রভৃতি।
CG/BD/SB
(Visitor Counter : 142
কেন্দ্রীয়মন্ত্রিসভা
২০১৯ – এর সাধারণ নির্বাচনের পর লোকসভার অধিবেশনে মন্ত্রিসভার সায়
লোকসভার অধিবেশ ১৭ই জুন থেকে ২৬শে জুলাই
রাজ্যসভার অধিবেশন ২০শে জুন থেকে ২৬শে জুলাই
৪ঠা জুলাই অর্থনৈতিক সমীক্ষা পেশ
সাধারণ বাজেট ৫ই জুলাই
নয়াদিল্লি, ৩১মে, ২০১৯
নতুন মন্ত্রিসভা গঠনের পর প্রথম বৈঠকে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা সপ্তদশ লোকসভার অধিবেশন আগামী ১৭ই জুন  শুরু করার প্রস্তাবে সায় দিয়েছে। সরকারি কাজকর্মের ওপর ভিত্তি করে অধিবেশন আগামী ২৬শে জুলাই  মুলতুবি হবে বলেও মন্ত্রিসভায় সিদ্ধান্ত হয়েছে।
একইভাবে, রাজ্যসভার অধিবেশন আগামী ২০শে জুন বৃহস্পতিবার শুরু করার এবং ২৬শে জুলাই শুক্রবার মুলতুবি করার বিষয়েও সিদ্ধান্ত হয়েছে।
অধ্যক্ষ নির্বাচন করা হবে আগামী ১৯শে জুন বুধবার।
সংবিধানের ৮৭ নম্বর ধারার  উপধারা অনুযায়ী আগামী ২০শে জুন বৃহস্পতিবার বেলা ১১টায় সংসদের কেন্দ্রীয় কক্ষে উভয় সভার যৌথ অধিবেশনে রাষ্ট্রপতিকে ভাষণ দেওয়ার অনুরোধ জানানো হয়েছে। ২০১৯-২০’র কেন্দ্রীয় বাজেট আগামী ৫ই জুলাই  বেলা ১১টায় লোকসভায় পেশ করা হবে। বাজেট পেশের পর সংসদের দুই কক্ষের অধিবেশন সেদিনের মতো মুলতবি হয়ে যাবে।
SSS/BD/SB
(Visitor Counter : 95
সড়কপরিবহণওমহাসড়কমন্ত্রক
যাত্রীবাহী বাসে ডিআরডিও-র উদ্ভাবিত আগুন সনাক্তকরণ ও নির্বাপণ ব্যবস্থার কার্যকারিতা সচক্ষে দেখলেন প্রতিরক্ষা মন্ত্রী ও সড়ক পরিবহণ মন্ত্রী
নয়াদিল্লি, ০৯ নভেম্বর, ২০২০
প্রতিরক্ষা মন্ত্রী শ্রী রাজনাথ সিং এবং সড়ক পরিবহণ মন্ত্রী শ্রী নীতিন গড়করি আজ নতুন দিল্লিতে ডিআরডিও ভবনে যাত্রীবাহী বাসে ডিআরডিও-র উদ্ভাবিত আগুণ সনাক্তকরণ ও নির্বাপণ ব্যবস্থার কার্যকরিতা সচক্ষে দেখলেন। যাত্রীবাহী বাসে যেখানে যাত্রীরা বসেন, সেখানে এই ব্যবস্থা জল ছেটানোর মাধ্যমে পরীক্ষা করে দেখা হয় এবং ইঞ্জিন বক্সে অগ্নিকান্ডের ঘটনায় অ্যারোসল-ভিত্তিক পদ্ধতিটি যাচাই করে দেখা হয়।
দিল্লিতে ডিআরডিও-র সেন্টার ফর ফায়ার এক্সক্লুসিভ অ্যান্ড এনভাইরনমেন্ট সেফটি এই আগুন সনাক্তকরণ ও নির্বাপণ পদ্ধতিটি উদ্ভাবন করেছে। অত্যাধুনিক এই ব্যবস্থার সাহায্যে যাত্রীবাহী কম্পার্টমেন্টে ৩০ সেকেন্ডেরও কম সময়ে আগুন সনাক্তকরণ এবং ৬০ সেকেন্ডের কম সময়ে অগ্নি নির্বাপণ করা সম্ভব হবে। এর ফলে, জীবনহানী ও সম্পত্তির ক্ষয়ক্ষতি কমবে। প্যাসেঞ্জার কম্পার্টমেন্টে অগ্নি নির্বাপণ ব্যবস্থার জন্য ৮০ লিটার ক্ষমতাসম্পন্ন একটি জলের ট্যাঙ্ক রাখা আছে। এছাড়াও, ৬.৮ কিলোগ্রামের নাইট্রোজেন সিলিন্ডার ঘণীভূত অবস্থায় রাখা হয়েছে। জল ও নাইট্রোজেনের দুটি সিলিন্ডার থেকে টিউব বা পাইপ মারফৎ ১৬টি শাখা বাসের কম্পার্টমেন্টে অগ্নি নির্বাপণের জন্য ছড়িয়ে দেওয়া হয়েছে। একইভাবে, ইঞ্জিন বক্সে অগ্নিকান্ডের ঘটনা নির্বাপণের অ্যারোসল জেনারেটর লাগানো হয়েছে, যার মাধ্যমে ৫ সেকেন্ডেরও কম সময়ে অগ্নিকান্ডের যে কোনও ঘটনা চিহ্নিত করা সম্ভব।
শ্রী সিং ডিআরডিও-র উদ্ভাবিত এই পদ্ধতি সাফল্যের জন্য বিজ্ঞানীদের অভিনন্দন জানিয়েছেন। শ্রী গড়করি বলেছেন, বাস যাত্রীদের সুরক্ষায় ডিআরডিও-র উদ্ভাবিত এই প্রযুক্তি এক উল্লেখযোগ্য সাফল্য। অনুষ্ঠানে ডিআরডিও-র চেয়ারম্যান ডঃ জি সতীশ রেড্ডি উপস্থিত ছিলেন।
স্বাস্থ্যওপরিবারকল্যাণমন্ত্রক
এ যাবৎ একদিনেই সুস্থতার হারে সর্বাধিক বৃদ্ধি; ৩৬ হাজারেরও বেশি রোগী আরোগ্যলাভ করেছেন; সুস্থতার সংখ্যা আক্রান্তের সংখ্যার তুলনায় ৪ লক্ষ ছাড়িয়েছে; সুস্থতার হার আজ সর্বাধিক বেড়ে হয়েছে ৬৪ শতাংশ
নয়াদিল্লি, ২৬ জুলাই, ২০২০
দেশে গতকাল এ যাবৎ একদিনেই সর্বাধিক রোগী সুস্থ হয়ে উঠেছেন। গত ২৪ ঘন্টায় কোভিড-১৯ আক্রান্ত ৩৬ হাজার ১৪৫ জন আরোগ্য লাভ করে ছাড়া পেয়েছেন। এর ফলে, সুস্থতার সংখ্যা বেড়ে হয়েছে ৮ লক্ষ ৮৫ হাজার ৫৭৬। সুস্থতার হার এ যাবৎ সর্বাধিক বেড়ে প্রায় ৬৪ শতাংশে পৌঁছেছে। দ্রুতগতিতে সুস্থতার হার বেড়ে ৬৩.৯২ শতাংশ হয়েছে। সুস্থতার সংখ্যায় ক্রমাগত বৃদ্ধির অর্থই হ’ল – আক্রান্তের সংখ্যার তুলনায় সুস্থতার সংখ্যা ক্রমাগত বাড়ছে। বর্তমানে এই ফারাক দাঁড়িয়েছে ৪ লক্ষ ১৭ হাজার ৬৯৪। সুস্থতার সংখ্যা মোট আক্রান্তের সংখ্যা ৪ লক্ষ ৭৬ হাজার ৮৮২-র তুলনায় ১.৮৯ গুণ বেশি।
কেন্দ্রীয় সরকার সমস্ত রাজ্য ও কেন্দ্রশাসিত অঞ্চলকে ‘টেস্ট, ট্র্যাক ও ট্রিট’ কৌশল কার্যকরভাবে রূপায়ণ করার পরামর্শ দিয়েছে। এই প্রথমবার একদিনেই রেকর্ড সংখ্যক ৪ লক্ষ ৪০ হাজারেরও বেশি নমুনা পরীক্ষা হয়েছে। গত ২৪ ঘন্টায় নমুনা পরীক্ষা হয়েছে ৪ লক্ষ ৪২ হাজার ২৬৩। এর ফলে, প্রতি ১০ লক্ষ জনসংখ্যায় নমুনা পরীক্ষার হার আরও বেড়ে হয়েছে হয়েছে ১১ হাজার ৮০৫। এখনও পর্যন্ত নমুনা পরীক্ষা হয়েছে ১ কোটি ৬২ লক্ষ ৯১ হাজার ৩৩৫টি। এই প্রথমবার বেসরকারি পরীক্ষাগারগুলিতে একদিনে এ যাবৎ সর্বাধিক ৭৯ হাজার ৮৭৮টি নমুনা পরীক্ষা হয়েছে।
ব্যাপক হারে নমুনা পরীক্ষা সহ সরকারি ও বেসরকারি ক্ষেত্রে যৌথভাবে মিলিত প্রয়াসের দরুণ হাসপাতাল পরিকাঠামোয় উন্নতি এবং আগাম আক্রান্তদের চিহ্নিতকরণ ও তাঁদের যথাযথ চিকিৎসাদানের ফলে মৃত্যু হার ক্রমশ কমছে। এই প্রয়াসের ফলে মৃত্যু হার বর্তমানে দাঁড়িয়েছে ২.৩১ শতাংশে। বিশ্বের বহু দেশের তুলনায় ভারতে মৃত্যু হার তুলনামূলক কম।
কোভিড-১৯ সংক্রান্ত প্রকৃত ও সর্বশেষ তথ্য সংক্রান্ত টেকনিক্যাল বিষয়, নীতি-নির্দেশিকা এবং পরামর্শের জন্য নিয়মিত https://www.mohfw.gov.in/ এবং @MoHFW_INDIA –এই ওয়েবসাইটে নজর রাখুন।
টেকনিক্যাল বিষয়ে জানার জন্য technicalquery.covid19[at]gov[dot]in, ncov2019[at]gov[dot]in এবং @CovidIndiaSeva - এখানে যোগাযোগ করা যেতে পারে।
কোভিড-১৯ সংক্রান্ত যে কোনও বিষয়ে জানার জন্য স্বাস্থ্য ও পরিবার কল্যাণ মন্ত্রকের হেল্পলাইন নম্বর : +91-11-23978046 or 1075  – এ যোগাযোগ করুন। কোভিড-১৯ সংক্রান্ত রাজ্য/কেন্দ্রশাসিত অঞ্চলগুলির হেল্পলাইন নম্বরের তালিকা নীচের লিঙ্কে দেওয়া রয়েছে - https://www.mohfw.gov.in/pdf/coronvavirushelplinenumber.pdf
(CG/BD/SB
প্রধানমন্ত্রীরদপ্তর
নারী শক্তি পুরস্কার জয়ীদের সঙ্গে প্রধানমন্ত্রীর সাক্ষাৎ
নয়াদিল্লি, ৯ মার্চ, ২০১৯
প্রধানমন্ত্রী শ্রী নরেন্দ্র মোদী আজ  নারী শক্তি পুরস্কার জয়ীদের সঙ্গে মিলিত হন এবং তাঁদের সঙ্গে বিভিন্ন বিষয়ে মতবিনিময় করেন।
পুরস্কার জয়ীদেরকে তাঁদের সাফল্যের জন্য অভিনন্দন জানিয়ে প্রধানমন্ত্রী বলেন, এঁদের সাফল্য অন্যদের কাছে প্রেরণাস্বরূপ। পুরস্কার জয়ীদেরকে তিনি নিজ নিজ ক্ষেত্রে আরও এগিয়ে যাওয়ার পরামর্শ দেন।
স্বচ্ছ ভারত অভিযান প্রসঙ্গে প্রধানমন্ত্রী বলেন, এই অভিযানের ক্ষেত্রে মহিলারা যে গুরুত্ব দিয়েছেন, তা এর সাফল্যকে ব্যাপকভাবে প্রতিফলিত করে। প্রয়াগরাজে সদ্য সমাপ্ত কুম্ভ মেলার কথা উল্লেখ করে শ্রী মোদী বলেন, এবার সর্বাধিক আলোচিত বিষয়ের মধ্যে রয়েছে এই মেলার পরিষ্কার-পরিচ্ছন্নতা ও স্বাস্থ্যবিধানের ক্ষেত্রে উচ্চমান বজায় রাখা। তিনি বলেন, স্বচ্ছতা এখন গণ-আন্দোলনে পরিণত হয়েছে।
শ্রী মোদী আরও বলেন, স্বচ্ছতা আন্দোলনের পরবর্তী পদক্ষেপ হল ‘বর্জ্য থেকে সম্পদ তৈরি’।
প্রধানমন্ত্রী ‘মিশন ইন্দ্রধনুষ’ কর্মসূচির মাধ্যমে অপুষ্টি দূরীকরণ এবং টিকাকরণের মতো গুরুত্বপূর্ণ বিষয়গুলির কথাও উল্লেখ করেন। অপুষ্টি দূরীকরণ এবং টিকাকরণ – এই দুটি ক্ষেত্রেই সাফল্য সুনিশ্চিত করতে মহিলাদের গুরুত্বপূর্ণ ভূমিকা রয়েছে।
এই উপলক্ষে আয়োজিত অনুষ্ঠানে কেন্দ্রীয় মহিলা ও শিশুকল্যাণ মন্ত্রী শ্রীমতী মানেকা গান্ধী উপস্থিত ছিলেন।
CG/BD/DM
(Visitor Counter : 87
প্রধানমন্ত্রীরদপ্তর
প্রধানমন্ত্রী ও আফগানিস্তানের রাষ্ট্রপতির মধ্যে টেলিফোনে কথা
নয়াদিল্লি, ০৩ অগাস্ট, ২০২০
প্রধানমন্ত্রী শ্রী নরেন্দ্র মোদী আজ টেলিফোনে আফগানিস্তানের রাষ্ট্রপতি ডঃ আশরফ ঘনির সঙ্গে কথা বলেন। দুই নেতাই আনন্দের উৎসব ঈদ-উল-আঝা’র প্রেক্ষিতে শুভেচ্ছা বিনিময় করেন।
রাষ্ট্রপ্তি ঘনি আফগানিস্তানের চাহিদা মেটাতে সময় মতো খাদ্য ও চিকিৎসা সামগ্রী সরবরাহের জন্য প্রধানমন্ত্রীকে ধন্যবাদ জানান। এক শান্তিপূর্ণ, সমৃদ্ধ ও সামগ্রিক উন্নয়নের জন্য আফগানিস্তানের মানুষের নিরন্তর প্রচেষ্টায় সবরকম সাহায্য অব্যাহত রাখার ব্যাপারে প্রধানমন্ত্রী পুনরায় ভারতের অঙ্গীকারের কথা ব্যক্ত করেন। দুই নেতাই এই অঞ্চলে উদ্ভূত নিরাপত্তা পরিস্থিতি নিয়ে মতবিনিময়ের পাশাপাশি, দ্বিপাক্ষিক স্বার্থ সংশ্লিষ্ট বিষয়গুলি নিয়েও আলোচনা করেন।
(CG/BD/SB
বিদ্যুৎমন্ত্রক
বিদ্যুৎ সম্পর্কিত তৃতীয় ভারত-ব্রিটেন মন্ত্রী পর্যায়ের আলোচনা – অগ্রগতিতে অংশীদারিত্বের লক্ষ্যে বিদ্যুৎ
বিদ্যুৎক্ষেত্রে পরিবেশ-বান্ধব বিদ্যুতে রূপান্তরণের লক্ষ্যে উভয় পক্ষই কর্মপরিকল্পনা গ্রহণে আগ্রহী
নয়াদিল্লি, ৯ অক্টোবর, ২০২১
বিদ্যুৎক্ষেত্র নিয়ে তৃতীয় ভারত-ব্রিটেন মন্ত্রী পর্যায়ের আলোচনা অনুষ্ঠিত হয়েছে। এই আলোচনায় কেন্দ্রীয় বিদ্যুৎ ও পুনর্নবীকরণযোগ্য শক্তি মন্ত্রী শ্রী আর কে সিং এবং ব্রিটেনের বাণিজ্য, বিদ্যুৎ ও শিল্পকৌশল সম্পর্কিত সচিব কোয়াসি কোয়ার্তেং যৌথভাবে পৌরোহিত্য করেন। দুই দেশের মধ্যে বিদ্যুৎক্ষেত্র নিয়ে আলোচনা গত সন্ধ্যায় ভার্চ্যুয়াল পদ্ধতিতে হয়।
আলোচনায় শক্তির রূপান্তরণ নিয়ে বিস্তারিত কথা হয়। দুই দেশের বিদ্যুৎ মন্ত্রীরাই নিজ নিজ দেশে পুনর্নবীকরণযোগ্য শক্তি ক্ষেত্রে যে সমস্ত কাজকর্ম চলছে তা নিয়ে পরস্পরকে অবহিত করেন। ব্রিটেনের পক্ষ থেকে পরিবেশ-বান্ধব বিদ্যুৎ উৎপাদনের বিভিন্ন কাজকর্মের কথা বিশদে জানানো হয়। দুই দেশের মধ্যে দ্বিপাক্ষিক সহযোগিতার অঙ্গ হিসেবে গত দু’বছরে পুনর্নবীকরণযোগ্য শক্তি ক্ষেত্রে যে অগ্রগতি হয়েছে তা নিয়ে উভয় পক্ষই সন্তোষ প্রকাশ করে।
উল্লেখ করা যেতে পারে, ভারত ও ব্রিটেনের প্রধানমন্ত্রীদ্বয় গত ৪ মে শক্তিক্ষেত্রে রূপান্তরণের লক্ষ্যে ভবিষ্যৎ সহযোগিতার বিষয়ে ২০৩০ পর্যন্ত একটি রোডম্যাপ বা কর্মপরিকল্পনার সূচনা করেন। এই পরিকল্পনার প্রেক্ষিতে শক্তিক্ষেত্রে রূপান্তরণের লক্ষ্যে ভবিষ্যৎ সহযোগিতার বিষয়গুলি চিহ্নিত হয়েছে। আলোচনাসভায় উভয় পক্ষই বিদ্যুৎ ও পরিবেশ-বান্ধব পরিবহণ, পুনর্নবীকরণযোগ্য শক্তি, পরিবেশ-বান্ধব শক্তি উৎপাদনে অর্থ সহায়তা ও গবেষণামূলক কাজকর্মের বিষয়ে ভবিষ্যৎ কর্মপরিকল্পনা প্রণয়ন করা নিয়ে সম্মত হয়। স্থির হয়েছে, উভয় দেশ স্মার্ট গ্রিড প্রযুক্তি, শক্তি সঞ্চয়, গ্রিন হাইড্রোজেন, চার্জিং পরিকাঠামো, ব্যাটারি স্টোরেজ নিয়ে একযোগে কাজ করবে এবং বহুপাক্ষিক সহযোগিতার আওতায় পুনর্নবীকরণযোগ্য শক্তিক্ষেত্রে বিনিয়োগের ব্যাপারে অগ্রাধিকার দেবে।
দু’পক্ষের মধ্যে এই আলোচনায় সুলভে সকলের কাছে স্থায়ীভাবে বিদ্যুৎ পৌঁছে দেওয়ার লক্ষ্যে আন্তর্জাতিক সহযোগিতা গড়ে তোলার ওপর জোর দেওয়া হয়। ভারত গ্রিন হাইড্রোজেন, বিদ্যুৎ সঞ্চয়, বায়ুশক্তি উৎপাদন ও বিদ্যুৎ বিপণনের ক্ষেত্রে যে সমস্ত উচ্চাকাঙ্ক্ষী পরিকল্পনা গ্রহণ করেছে কেন্দ্রীয় বিদ্যুৎ মন্ত্রী তা বিশদে জানান। বিদ্যুৎ গ্রিডে পুনর্নবীকরণযোগ্য শক্তির অন্তর্ভুক্তিকরণে ভারতের প্রধানমন্ত্রী ‘এক সূর্য, এক বিশ্ব, এক গ্রিড’ সম্পর্কিত উদ্যোগ নিয়েছেন। এই উদ্যোগ পুনর্নবীকরণযোগ্য শক্তির গ্রিড সংযুক্তিকরণে বড় ভূমিকা নেবে বলে কেন্দ্রীয় বিদ্যুৎ মন্ত্রী আশা প্রকাশ করেন।
CG/BD/DM/
(Visitor Counter : 160
প্রধানমন্ত্রীরদপ্তর
বিদ্যুৎ মন্ত্রক এবং নতুন ও পুনর্নবীকরণযোগ্য জ্বালানি মন্ত্রকের সাম্প্রতিক কাজকর্ম নিয়ে প্রধানমন্ত্রীর পৌরোহিত্যে অনুষ্ঠিত বৈঠকের সারাংশ
নয়াদিল্লি, ২৮ মে, ২০২০
প্রধানমন্ত্রী শ্রী নরেন্দ্র মোদী গতকাল সন্ধ্যায় বিদ্যুৎ মন্ত্রক এবং নতুন ও পুনর্নবীকরণযোগ্য জ্বালানি মন্ত্রকের কাজকর্মের ওপর একটি পর্যালোচনা বৈঠক করেন। এই বৈঠকে বিদ্যুৎ ক্ষেত্রের বিভিন্ন নীতি নিয়ে আলোচনা হয়েছে যার মধ্যে উল্লেখযোগ্য ২০২০ সালের সংশোধিত মাশুল নীতি ও বিদ্যুৎ বিল।
প্রধানমন্ত্রী বৈঠকে উপভোক্তাদের সন্তুষ্টির ওপর গুরুত্ব দেন। এছাড়াও, বিদ্যুৎ ক্ষেত্রের পরিচালনগত দক্ষতা ও আর্থিক স্থিতিশীলতা বৃদ্ধির বিষয় নিয়েও আলোচনা হয়। তিনি বলেন, বিদ্যুৎ ক্ষেত্রের অন্যতম সমস্যাগুলির মধ্যে রয়েছে বিদ্যুৎ বন্টনের ব্যবস্থাপনা যা বিভিন্ন রাজ্য এবং অঞ্চলের ক্ষেত্রে আলাদা আলাদা সমস্যা তৈরি করে। এক্ষেত্রে একটি নির্দিষ্ট সমাধানের বদলে পরিস্থিতি অনুযায়ী রাজ্যভিত্তিক সমাধানের ওপর মন্ত্রকের গুরুত্ব দেওয়া উচিৎ যাতে বিদ্যুৎ সংস্থাগুলির কাজের উন্নতি হয়।
প্রধানমন্ত্রী বিদ্যুৎ মন্ত্রককে পরামর্শ দেন তারা যেন নির্দিষ্ট সময় অন্তর বিদ্যুৎ বন্টন সংস্থা অর্থাৎ, ডিসকমের কাজের খতিয়ান প্রকাশ করে যার মাধ্যমে জনসাধারণ বিদ্যুৎ বন্টন সংস্থাগুলির মধ্যে তুলনা করতে পারবে। তিনি বিদ্যুৎ ক্ষেত্রে ব্যবহৃত যন্ত্রপাতি দেশে তৈরির ওপর গুরুত্ব আরোপ করেছেন।
নতুন ও পুনর্নবীকরণযোগ্য জ্বালানির বিষয়ে প্রধানমন্ত্রী একটি সর্বাঙ্গীণ উদ্যোগ গ্রহণের ওপর জোর দেন যার ফলে কৃষিক্ষেত্রে সরবরাহের শৃঙ্খলে সৌরশক্তিচালিত পাম্প এবং হিমঘরগুলিতে সৌরশক্তির ব্যবহার নিশ্চিত করা যাবে। প্রধানমন্ত্রী ছাদে সৌরশক্তির প্যানেল বসানোর বিষয়ে উদ্ভাবনী চিন্তাধারার ওপর জোর দেন। প্রতিটি রাজ্য যেন কমপক্ষে একটি শহরে সম্পূর্ণ সৌরবিদ্যুৎ ব্যবহার করে তিনি তার ওপর গুরুত্ব আরোপ করেন। এই শহরটি রাজধানী শহর অথবা যে কোনও একটি বিখ্যাত পর্যটন শহর হতে পারে। বাস্তুতন্ত্রের উন্নয়নের ওপর গুরুত্ব আরোপ করে প্রধানমন্ত্রী পুনর্নবীকরণযোগ্য বিদ্যুতের ক্ষেত্রে ব্যবহৃত বিভিন্ন যন্ত্রাংশ ভারতে তৈরির ওপর জোর দেন যার ফলে এ দেশে কর্মসংস্থানের সুযোগ তৈরি হবে।
প্রধানমন্ত্রী লাদাখকে কার্বনমুক্ত অঞ্চল হিসেবে গড়ে তোলার পরিকল্পনা দ্রুত বাস্তবায়নের ওপর জোর দেন। এছাড়া, উপকূলবর্তী অঞ্চলে সৌর ও বায়ুশক্তি ব্যবহার করে পানীয় জল সরবরাহের ওপরও গুরুত্ব দেওয়া হয়েছে।
(CG/CB/DM
প্রধানমন্ত্রীরদপ্তর
সেকেন্দ্রাবাদে স্বপ্নলোক কমপ্লেক্সে অগ্নিকান্ডে প্রাণহানির ঘটনায় প্রধানমন্ত্রীর শোক প্রকাশ
নয়াদিল্লি, ১৭ মার্চ, ২০২৩
সেকেন্দ্রাবাদে স্বপ্নলোক কমপ্লেক্সে অগ্নিকান্ডে প্রাণহানির ঘটনায় শোক প্রকাশ করেছেন প্রধানমন্ত্রী শ্রী নরেন্দ্র মোদী।
প্রধানমন্ত্রীর দপ্তর এক ট্যুইটে বলেছে;
“সেকেন্দ্রাবাদে স্বপ্নলোক কমপ্লেক্সে অগ্নিকান্ডে প্রাণহানির ঘটনায় শোকাহত। স্বজনহারা পরিবারগুলির প্রতি আমার সমবেদনা। আহতরা দ্রুত আরোগ্য লাভ করুন।”
PG/AB/NS
(
প্রতিরক্ষামন্ত্রক
ভারতীয় বিমানবাহিনীর জন্য ৫৬টি সি-২৯৫ এমডব্লিউ পরিবহণ যুদ্ধ বিমান অধিগ্রহণের জন্য স্পেনের এয়ারবাস ডিফেন্স অ্যান্ড স্পেস সংস্থার সঙ্গে প্রতিরক্ষা মন্ত্রকের চুক্তি স্বাক্ষর
নয়াদিল্লি, ২৪ সেপ্টেম্বর, ২০২১
প্রতিরক্ষা মন্ত্রক ভারতীয় বিমানবাহিনীর জন্য ৫৬টি সি-২৯৫ এমডব্লিউ পরিবহণ যুদ্ধ বিমান অধিগ্রহণ করতে আজ ফ্রান্সের এয়ারবাস ডিফেন্স অ্যান্ড স্পেস সংস্থার সঙ্গে চুক্তি স্বাক্ষর করেছে। এর পাশাপাশি, স্পেনের এই সংস্থাটির সঙ্গে একটি অফসেট কন্ট্রাক্ট বা চুক্তি স্বাক্ষরিত হয়েছে। এই চুক্তির মাধ্যমে এয়ারবাস ডিফেন্স সংস্থা ভারতীয় চুক্তিবদ্ধ সংস্থাগুলির কাছ থেকে প্রয়োজনীয় যন্ত্রাংশ ও পরিষেবা সংগ্রহ করতে পারবে। এই মাসের গোড়ায় নিরাপত্তা বিষয়ক ক্যাবিনেট কমিটির বৈঠকে স্পেনের সংস্থাটির সঙ্গে চুক্তি স্বাক্ষরে অনুমোদন মেলে।
ভারতীয় বিমান বাহিনীর পরিবহণ শাখার আধুনিকীকরণের লক্ষ্যে সি-২৯৫ এমডব্লিউ পরিবহণ বিমানগুলি এক গুরুত্বপূর্ণ পদক্ষেপ। এই বিমানগুলির সাহায্যে ৫-১০ টন পর্যন্ত পরিবহণ সম্ভব। বর্তমানে ভারতীয় বিমানবাহিনীগুলিতে যে অ্যাভ্রো পরিবহণ যুদ্ধ বিমান রয়েছে, তার পরিবর্তে নতুন এই বিমানগুলি কাজে লাগানো হবে। সি-২৯৫ এমডব্লিউ পরিবহণ বিমানের সাহায্যে প্যারা কমান্ডোরাও অবতরণ করতে পারবেন। এমনকি, দ্রুত অভিযানে সামিল হতে প্রস্তুত হওয়ার সক্ষমতাও এই বিমানগুলির রয়েছে। ভারতীয় বিমানবাহিনীর বিমানে করে উদ্ধারের ক্ষমতা নতুন এই বিমানগুলি সামিল হওয়ার ফলে আরও বাড়বে। উত্তর ও উত্তর-পূর্বাঞ্চল এবং আন্দামান ও নিকোবর দ্বীপপুঞ্জে সি-২৯৫ এমডব্লিউ পরিবহণ বিমানগুলিকে কাজে লাগানো হবে।
কেন্দ্রীয় সরকার উচ্চ প্রযুক্তি-নির্ভর বিমান শিল্প ক্ষেত্রে ভারতীয় বেসরকারি সংস্থাগুলিকে অংশগ্রহণের সুযোগ করে দিয়েছে। এর ফলে, আত্মনির্ভর ভারত অভিযান আরও প্রসারিত হবে। মোট ৫৬টি এ ধরনের পরিবহণ বিমান নির্মাণের মধ্যে ৪০টি ভারতে তৈরি করা হবে। টাটা কন্সোর্টিয়াম এই বিমানগুলি নির্মাণ করবে। বিমানগুলি হস্তান্তরের পর ভারতে তৈরি এ ধরনের বিমানগুলিকে কেন্দ্রীয় সরকারের ছাড়পত্র অনুযায়ী বিভিন্ন দেশে রপ্তানি করা যেতে পারে। ভারতে এ ধরনের বিমান নির্মাণের ফলের মহাকাশ ক্ষেত্রে আরও অগ্রগতি ঘটবে। এর ফলে, ক্ষুদ্র ও মাঝারি শিল্প সংস্থাগুলির যুদ্ধ বিমানের যন্ত্রাংশ উৎপাদনে যুক্ত হতে পারবে।
‘মেক ইন ইন্ডিয়া’ কর্মসূচি প্রসারে এবং সম্পূর্ণ দেশীয় প্রযুক্তিতে উৎপাদন ক্ষমতা গড়ে তুলতে সরকারের এই উদ্যোগ অভিনব।
CG/BD/SB
(Visitor Counter : 187
ক্ষুদ্র, অতিক্ষুদ্রওমাঝারিশিল্পমন্ত্রক
প্লাস্টিক পুনর্ব্যবহার ও বর্জ্য ব্যবস্থাপনা
নতুন দিল্লি, ২৪ মার্চ, ২০২২
আন্তর্জাতিক সহযোগিতা প্রকল্পের আওতায় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রক ৪ থেকে ৫ই মার্চ পর্যন্ত নতুন দিল্লিতে প্লাস্টিক পুনর্ব্যবহার এবং বর্জ্য ব্যবস্থপনার উপর আন্তর্জাতিক মেগা সম্মেলনের আয়োজন করে। দুদিনের এই সম্মেলনে শিল্প, শিক্ষা ক্ষেত্র থেকে একাধিক জাতীয় এবং আন্তর্জাতিক স্তরের বক্তারা প্লাস্টিক পুনর্ব্যবহার ক্ষেত্রে সমস্যা ও সুযোগের বিষয় নিয়ে চিন্তাভাবনা ভাগ করে নেন। পাশাপাশি নতুন কর্মসংস্থান তৈরি, পুনর্ব্যবহারযোগ্য প্রযুক্তি, সরঞ্জাম এবং সৃজনশীল ব্যবস্থাপনার বিষয়ে আলোচনা হয়। প্লাস্টিক শিল্প এবং এমএসএমই ক্ষেত্র থেকে প্রায় ৩০০ জনেরও বেশি প্রতিনিধি এই মেগা সম্মেলনে উপস্থিত ছিলেন।
আজাদি কা অমৃত মহোৎসবের আওতায় আইকনিক সপ্তাহ উদযাপনের অঙ্গ হিসেবে এমএসএমই মন্ত্রক ২৮শে ফেব্রুয়ারি থেকে ৩১শে মার্চ পর্যন্ত সারা দেশের বিভিন্ন কলেজে ‘সম্ভব’ নামে জাতীয় স্তরে সচেতনতামূলক কর্মসূচি চালাচ্ছে। একই সঙ্গে মন্ত্রক ৪৬টি উচ্চাকাঙ্খী জেলায় ২৫০টিরও বেশি ‘নুক্কাদ নাটক’ আয়োজন করেছে। এই বিশেষ উদ্যোগে যুব সম্প্রদায় অংশ নিয়েছে। মন্ত্রকের বিভিন্ন প্রকল্প সম্পর্কে সাধারণ মানুষের মধ্যে সচেতনতার বার্তা ছড়িয়ে দিতেই এই উদ্যোগ নেওয়া হয়েছে।
এমএসএমই মন্ত্রক নিয়মিতভাবে সারা দেশে প্লাস্টিক সহ বিভিন্ন ক্ষেত্রের উপর সচেতনতামূলক অনুষ্ঠানের আয়োজন করে থাকে। এই মেগা সম্মেলন চলাকালীন প্লাস্টিক বর্জ্য ব্যবস্থাপনায় নতুন ব্যবসার সুযোগ-সুবিধা তৈরি, প্লাস্টিক বর্জ্য ব্যবস্থাপনায় স্টার্ট-আপ –এর ভূমিকা ইত্যাদি বিষয় নিয়েও আলোচনা হয়।
লোকসভায় আজ লিখিত উত্তরে একথা জানিয়েছেন অতিক্ষুদ্র, ক্ষুদ্র ও মাঝারি শিল্পোদ্যোগ প্রতিমন্ত্রী শ্রী ভানু প্রতাপ সিং ভর্মা।
CG/SS/SKD/
(Visitor Counter : 384
রেলমন্ত্রক
স্টেশনগুলিতে বিশ্বমানের সুযোগ সুবিধা
নতুনদিল্লি, ৬ই এপ্রিল, ২০২২
ভারতীয় রেল ছোট বড় শহরগুলিতে রেল স্টেশনগুলির মানোন্নয়ন, সৌন্দর্যায়ন এবং আধুনিকীকরণের জন্য নানা প্রকল্প – যেমন মডেল স্টেশন, মডার্ন স্টেশন এবং আধুনিক স্টেশনের মতো প্রকল্প বাস্তবায়িত করেছে।
বর্তমানে আদর্শ স্টেশন প্রকল্পের আওতায় রেলের স্টেশনগুলির মানোন্নয়ন ও আধুনিকীকরণের কাজ চলছে। এই প্রকল্পে ১,২৫৩টি স্টেশনকে চিহ্নিত করা হয়েছে। ইতিমধ্যেই ১,২১৩টি স্টেশনের মানোন্নয়নের কাজ সম্পূর্ণ হয়েছে। ২০২২-২৩ অর্থবর্ষে বাকি ৪০টি স্টেশনের কাজ সম্পূর্ণ করার লক্ষ্যমাত্রা ধার্য করা হয়েছে।
সম্প্রতি ‘মেজর আপগ্রেডেশন অফ রেলওয়ে স্টেশন’ প্রকল্প শুরু করা হয়েছে। এই প্রকল্পে স্টেশনের ভবনগুলির পুনর্নির্মাণ বা মানোন্নয়নের কাজ চলছে। স্টেশনের প্রবেশ পথে এবং বাহির পথে ভিড় এড়ানোর জন্য বিভিন্ন ব্যবস্থা নেওয়া হবে। এর মধ্যে উল্লেখযোগ্য, প্রবেশ পথ এবং বাহির পথকে সম্পূর্ণ আলাদা করে দেওয়া, শহরে প্রবেশের ক্ষেত্রে সুযোগ থাকলে পৃথক পথের ব্যবস্থা করা ইত্যাদি। স্টেশন চত্বরে প্রচুর আলোর ব্যবস্থা করা ছাড়াও যাত্রীদের সুবিধার জন্য বিভিন্ন নির্দেশাবলী সুন্দরভাবে টাঙানোর পরিকল্পনা করা হয়েছে। ভিন্নভাবে সক্ষম ব্যক্তিরা যাতে সহজে স্টেশনে ঢুকতে পারেন এবং স্টেশন থেকে বেরোতে পারেন, তার জন্য প্রয়োজনীয় ব্যবস্থা করা হবে। এই প্রকল্পে ৪১টি স্টেশনের মানোন্নয়ন ঘটানো হবে।
এর পাশাপাশি সরকারি –বেসরকারি অংশীদারিত্বে হাইব্রিড বিল্ড অপারেট ট্রান্সফার পদ্ধতি অনুসরণ করে নতুনদিল্লি রেল স্টেশন ও ছত্রপতি শিবাজি মহারাজ টার্মিনাস স্টেশন ২টির মানোন্নয়ন ঘটানো হবে। এছাড়াও ২০২১ এর ১৫ই সেপ্টেম্বর রাণী কমলাপতি ও ১৬ই জুলাই গান্ধীনগর স্টেশন দুটির মানোন্নয়নের কাজ শেষ হয়েছে এবং এই দুটি স্টেশন যাত্রীদের ব্যবহারের জন্য খুলে দেওয়া হয়েছে। নবরূপে সজ্জিত বেঙ্গালুরুর স্যর এম বিশ্বেশরায় স্টেশনটি শীঘ্রই যাত্রীদের ব্যবহারের জন্য খুলে দেওয়া হবে।
বিভিন্ন স্টেশনের মানোন্নয়ন বা রক্ষণাবেক্ষণ সংক্রান্ত কাজের জন্য বরাদ্দ করা অর্থের হিসেব রেলের আঞ্চলিক শাখার হিসেবে দেওয়া হয়— রাজ্যভিত্তিক তথ্য এ ক্ষেত্রে পাওয়া যায় না। যাত্রীদের স্বাচ্ছন্দ্যর জন্য এ ক্ষেত্রে অর্থ বরাদ্দ করা হয়। ২০২১-২২ সালে এই খাতে অর্থ বরাদ্দ হয়েছিল ২৬১৫ কোটি ৩০ লক্ষ টাকা। এর মধ্যে ব্যয় হয়েছে ২৫৮২ কোটি ৯২ লক্ষ টাকা। ২০২১-২২ সালে এই খাতে অর্থ বরাদ্দর পরিমাণ ছিল ২৩৪৪ কোটি ৫৫ লক্ষ টাকা। এর মধ্যে ব্যয় হয়েছে ১৫৬৬ কোটি ৩২ লক্ষ টাকা। বর্তমান অর্থ বর্ষে যাত্রীদের স্বাচ্ছন্দ্যর জন্য অর্থ বরাদ্দ করা হয়েছে ২৭০০ কোটি টাকা।
লোকসভায় আজ এক প্রশ্নের লিখিত জবাবে এই তথ্য জানিয়েছেন রেল, যোগাযোগ, বৈদ্যুতিন ও তথ্য প্রযুক্তি মন্ত্রী শ্রী অশ্বিনী বৈষ্ণব।
CG/CB/
(Visitor Counter : 74
স্বাস্থ্যওপরিবারকল্যাণমন্ত্রক
সক্রিয় কেসের নিম্নগামী হওয়ার ক্ষেত্রে ভারত তার ধারাবাহিকতা বজায় রেখেছে।
নতুন দিল্লি, ২৫ জানুয়ারি, ২০২১
ভারতের সক্রিয়ভাবে করণা আক্রান্তের সংখ্যা আজ কমে হয়েছে ১ লক্ষ ৮৪ হাজার ১৮২। মোট আক্রান্তের সংখ্যার সঙ্গে সক্রিয়ভাবে আক্রান্তের সংখ্যার ব্যবধান কমে হয়েছে ১.৭৩ শতাংশ। দেশের দুটি রাজ্য কেরালা এবং মহারাষ্ট্র থেকেই সক্রিয়ভাবে মোট আক্রান্তের পরিমাণ দাঁড়িয়েছে ৬৪.৭১ শতাংশ। গত ২৪ ঘন্টায় করোনা আক্রান্ত হয়ে মৃত্যু হয়েছে ১৩১ জনের। যা গত ৮ মাসে সবচেয়ে কম। দেশে আজ পর্যন্ত ১৯,২৩,৩৭,১১৭টি নমুনা পরীক্ষা হয়েছে। দেশের ২১টি রাজ্যের প্রতি ১০ লক্ষ জনসংখ্যায় মোট ১,৩৯,৩৭৪ টি নমুনা পরীক্ষা হয়েছে।
এদিকে, ২৫ জানুয়ারি সকাল আটটা পর্যন্ত মোট ১৬,১৫,৫০৪ জন করোনা ভ্যাকসিন নিয়েছেন। গত 24 ঘন্টায় এই সংখ্যাটি ছিল ৩৩ হাজার ৩০৩।
গোটা দেশে করোনা থেকে সুস্থ হয়ে ওঠার সংখ্যা ১.৩ কোটি। অর্থাৎ মোট সুস্থতার হার দাঁড়িয়েছে ৯৬.৮৩ শতাংশ।
প্রধানমন্ত্রীরদপ্তর
প্রধানমন্ত্রী নরেন্দ্র মোদী এবং মরিশাসের প্রধানমন্ত্রী প্রবীন্দ কুমার জুগনাথের বিভিন্ন প্রকল্পের যৌথ উদ্বোধন ও সূচনা
নতুন দিল্লি,১৯ জানুয়ারি,২০২২
প্রধানমন্ত্রী নরেন্দ্র মোদী এবং মরিশাসের প্রধানমন্ত্রী প্রবীন্দ কুমার জুগনাথ আগামীকাল  বিকেল ৪:৩০ নাগাদ যৌথভাবে মরিশাসে ভারতের সহায়তায় সামাজিক আবাসন ইউনিট প্রকল্পের উদ্বোধন করবেন। উভয়ে ভারতের উন্নয়নমূলক সহায়তার আওতায় মরিশাসে গড়ে ওঠা সিভিল সার্ভিস কলেজ এবং ৮ মেগাওয়াট ক্ষমতাসম্পন্ন সৌর ফটোভোলটাইক্স ফার্ম প্রকল্পের সূচনা করবেন।
মেট্রো এক্সপ্রেস প্রকল্প এবং অন্যান্য পরিকাঠামোগত প্রকল্পের জন্য ভারত থেকে মরিশাসকে ১৯০ মিলিয়ন ডলার ঋণ সহয়তা বৃদ্ধি বিষয়ে একটি চুক্তি এবং ক্ষুদ্র উন্নয়ন প্রকল্প বাস্তবায়নের জন্য একটি সমঝোতাপত্র স্বাক্ষরিত হবে।
(CG/SS
প্রধানমন্ত্রীরদপ্তর
জর্জ ফার্নান্ডেজের প্রয়াণে প্রধানমন্ত্রীর শোক প্রকাশ
নয়াদিল্লি, ২৯ জানুয়ারি, ২০১৯
প্রধানমন্ত্রী শ্রী নরেন্দ্র মোদী প্রাক্তন প্রতিরক্ষা ও রেলমন্ত্রী শ্রী জর্জ ফার্নান্ডেজের প্রয়াণে গভীর শোক প্রকাশ করেছেন।
প্রধানমন্ত্রী বলেছেন, “জর্জ সাহেব ছিলেন ভারতের সেরা রাজনীতিকদের মধ্যে একজন।
স্পষ্টভাষী ও অকুতোভয়, দূরদৃষ্টিসম্পন্ন ও দ্বিধাহীন ব্যক্তিত্বসম্পন্ন জর্জ সাহেব দেশের স্বার্থে অমূল্য অবদান রেখেছেন।দরিদ্র ও প্রান্তিক মানুষের অধিকার রক্ষায় তিনি জোরালো সওয়াল তুলেছিলেন।
তাঁর প্রয়াণে অত্যন্ত দুঃখিত।
আমরা যখন জর্জ ফার্নান্ডেজের কথা ভাবি, তখন শ্রমিক সংগঠনের এক দৃঢ়চেতা নেতা হিসাবে তাঁকে স্মরণ করি।তিনি ন্যায়-বিচারের লক্ষ্যে সংগ্রাম করেছিলেন।অতি সহজেই ও বিনম্রতার সঙ্গে তিনি রাজনৈতিক ব্যক্তিদের সম্মান ও শ্রদ্ধা অর্জন করতে পারতেন।একজন দূরদৃষ্টিসম্পন্ন রেলমন্ত্রী ও প্রতিরক্ষা মন্ত্রী হিসাবে তিনি ভারতকে নিরাপদ ও শক্তিশালী করেছিলেন।
সুদীর্ঘ জনজীবনে জর্জ সাহেব কখনও তাঁর রাজনৈতিক আদর্শ থেকে বিচ্যুত হননি।সাহসিকতার সঙ্গে তিনি জরুরি পরিস্থিতির মোকাবিলা করেছিলেন।তাঁর সরলতা ও নম্রতা ছিল দৃষ্টান্ত-স্বরূপ।তাঁর পরিবার, বন্ধুবান্ধব ও লক্ষ লক্ষ অনুগামীর প্রতি আমার সমবেদনা রইল।তাঁর আত্মার শান্তি কামনা করি”।
CG/BD/SB
(Visitor Counter : 71